Diari Oficial de la Generalitat Valenciana


Sumari del DOGV 6477, del 10-03-2011 (2011/2828)

Informació pública del projecte de reparcel·lació forçosa del Sector RA-9 d'Aspe (Alacant).
-------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2828


Data del document
:   01-02-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Aspe
    * pla d'urbanisme

Informació pública del projecte de reparcel·lació forçosa del Sector RA-9 d'Aspe (Alacant). [2011/2828]  
De conformitat amb l'article 89 de la Llei 16/2005, de 30 de desembre, de la Generalitat, Urbanística Valenciana, la Conselleria de Medi Ambient, Aigua, Urbanisme i Habitatge ha promogut, a través de l'Institut Valencià d'Habitatge, SA. (IVV, SA), com a empresa pública de la Generalitat, el programa d'actuació integrada del Sector RA-9 d'Aspe (Alacant).   
A l'efecte de desenrotllar i executar el citat programa d'actuació integrada, l'Institut Valencià d'Habitatge, SA, ha redactat projecte de reparcel·lació forçosa del Sector RA-9 d'Aspe (Alacant). La tramitació establida legalment per a la seua aprovació està subjecta a les normes que es fixen en els articles 169 i següents de la Llei 16/2005, de 31 de desembre, de la Generalitat, Urbanística Valenciana i 394 a 428 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, amb les peculiaritats derivades de l'execució d'esta actuació per gestió directa.  
Per Resolució de la directora general d'Habitatge i Projectes Urbans, de data 28 de gener de 2011, s'ha acordat sotmetre a informació pública el projecte de reparcel·lació forçosa per un període d'un mes, comptat a partir de l'endemà al de la publicació de l'anunci en el Diari Oficial de la Generalitat Valenciana.  
Durant el referit tràmit, la documentació es trobarà depositada per a la seua consulta pública, a l'Ajuntament d'Aspe, plaça Major, núm. 1, així com en la seu de l'IVV, SA. A Alacant, carrer de Girona, núm. 4.  
Durant l'esmentat termini podran presentar-se les al·legacions que es consideren oportunes, en les esmentades direccions, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener. Així mateix es comunica que els propietaris i titulars de drets afectats, estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
De la mateixa manera, els propietaris, si és el cas, podran realitzar aquelles actuacions a què es referixen els articles 174.7 i 177.d) de la Llei Urbanística Valenciana i 409 del Reglament d'Ordenació i Gestió Territorial i Urbanística.  
Es comunica que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1999, de 13 de gener, per als interessats que figuren com desconeguts o amb domicili ignorat.   
València, 1 de febrer de 2011.- La directora general de Arquitectura i Habitatge: Mª Jesús Rodríguez Ortiz.